 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2023. gada 29. jūnijā Nr. 395**

(protokols Nr. 9, 37. p.)

**Par finansējuma piešķiršanu Dzelzavas pagasta grants autoceļu uzturēšanai**

Lai uzlabotu Dzelzavas pagasta grants seguma pašvaldības autoceļu stāvokli, pagasta pārvalde ir apsekojusi pagasta ceļus un izveidojusi sarakstu ar prioritāri labojamiem ceļu posmiem, kur nepieciešams atjaunot grants ceļa virskārtu un provizoriski aprēķinājusi prioritāri sekojošajā sarakstā esošajiem ceļiem pievedamo ceļa grants materiālu apjomu:

* Nr. 15 Ārkalni – Akmentiņi 116 m3
* Nr. 16 Sniķeri – Jaunbakani 116 m3
* Nr. 3 Darbnīcas – Biksene 29 m3
* Nr. 2 Grandupes – Rijasmežs 43 m3
* Nr. 5 Bučauska – Bērziņi 43 m3
* Nr. 21 Krampāni – Sīmašas 116 m3
* Nr. 30 Veckrogi – Lobenas 116 m3

Dzelzavas pagasta pārvaldes priekšlikums ir minēto ceļa grants apjomu iegādāties no Dzelzavas pagasta pārvaldes iepriekšējo gadu ceļu uzturēšanas fonda mērķdotācijas uzkrājuma, bet transporta izdevumus segt no Dzelzavas pagasta pārvaldes tekošā ceļu uzturēšanas fonda budžeta.

Noklausījusies sniegto informāciju, ņemot vērā 14.06.2023. Uzņēmējdarbības, teritoriālo un vides jautājumu komitejas un 20.06.2023. Finanšu un attīstības komitejas atzinumus, **atklāti balsojot: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Zigfrīds Gora), **PRET – NAV**, **ATTURAS – NAV,** Madonas novada pašvaldības dome **NOLEMJ:**

1. Piešķirt finansējumu EUR 6900,00 (seši tūkstoši deviņi simti eiro 00 centi) apmērā Dzelzavas pagasta pārvaldei pašvaldības grants autoceļu uzturēšanai Dzelzavas pagastā no Madonas novada pašvaldības budžeta nesadalītajiem līdzekļiem, kas veidojušies no Dzelzavas pagasta pārvaldes iepriekšējo budžeta gadu ceļu uzturēšanas fonda mērķdotācijas uzkrājuma.

 Domes priekšsēdētājs A. Lungevičs

*Kalniņš 28308227*

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU